Echipa Ro2D2 a CNMV a obtinut al doilea an consecutiv premiul Inspire 1 în cadrul competiției naționale FTC și s-a calificat din nou la Campionatul Mondial din SUA.
Echipa Ro2D2 a câștigat premiul Inspire 1 la etapa națională a Campionatului de Robotică First Tech Challenge, care a avut loc la Iași.
În urma premiului câștigat, elevii din Ploiești vor reprezenta România pentru a doua oară consecutiv la Campionatul Mondial din SUA.
Echipa Ro2D2 a fost triplu premiată la etapa națională a Campionatului de Robotică First Tech Challenge:
Inspire Award Winner – calificați la Campionatul Mondial de Robotică;
Căpitan al Alianței finaliste, având un parcurs impresionant prin câștigarea tuturor meciurilor din etapa de calificare și clasându-se pe primul loc dintr-un total de 60 de echipe participante;
Daria Ștefania Istrate – câștigătoare a premiului Sean's List Award – calificată la Campionatul Mondial de Robotică.
Este o realizare remarcabilă ce demonstrează angajamentul, abilitățile și dedicarea echipei Ro2D2 în domeniul roboticii.